15. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Κ. 2538 της 17/25 Φεβρ. 1977 (ΦΕΚ Β' 140) Περί του τύπου και του περιεχομένου της δηλώσεως και του συμβολαιογραφικού εγγράφου μεταβιβάσεως ονομαστικών μετοχών ανωνύμων κτηματικών εταιρειών, ως και του τρόπου καταβολής και αποδόσεως του φόρου επί μεταβιβάσεως των μετοχών τούτων. ΄Εχοντες υπ' όψιν τας διατάξεις της παρ. 5 του άρθρ. 13 του Νόμ. 4459/1965 "περί τροποποιήσεως των διατάξεων περί φορολογίας μεταβιβάσεως ακινήτων και επιβολής φόρου επί του αυτομάτου υπερτιμήματος", ως τούτο αντικατεστάθη δια του άρθρ. 51 του Νόμ. 542/1977 "περί τροποποιήσεως, αντικαταστάσεως και συμπληρώσεως φορολογικών και άλλων τινών διατάξεων", αποφασίζομεν: Α' Περιεχόμενον Δηλώσεως: Η κατά την παρ. 5 του άρθρ. 13 του Νόμ. 4459/1965 δήλωσις μεταβιβάσεως εξ επαχθούς αιτίας ονομαστικών μετοχών ανωνύμων εταιρειών, αίτινες εμπίπτουν εις τας διατάξεις της παρ. 1 του άρθρ. 13 του ως άνω νόμου, δέον να περιέχη:α)τον αρμόδιον Οικον. ΄Εφορον προς ον επιδίδεται αύτη, β)τον αριθμόν δηλώσεως μητρώου και φακέλλου, γ)το ονοματεπώνυμον ή επωνυμίαν το επάγγελμα ή είδος επιχειρήσεως, την διεύθυνσιν κατοικίας ή έδρας και το τηλέφωνον των συμβαλλομένων, δ)το ονοματεπώνυμον του αντικλήτου και την διεύθυνσιν τούτου, ε)την επωνυμίαν της εταιρείας, το είδος εργασιών και την έδραν αυτής (πόλιν, οδόν, αριθμόν και τηλέφωνον), ς)την ονομαστικήν αξίαν εκάστης των μεταβιβαζομένων μετοχών, ζ)την τιμήν πωλήσεως εκάστης μεταβιβαζομένης μετοχής, την σειράν και τον αύξοντα αριθμόν των μετοχών ως και τον αριθμόν των προσηρτημένων μερισματοαποδείξεων, τον αριθμόν των μεταβιβαζομένων μετοχών, την συνολικήν αξίαν αυτών και τον αναλογούντα κατά δήλωσιν φόρον, η)το ονοματεπώνυμον και την έδραν του συμβολαιογράφου, θ)την ημερομηνίαν και την υπογραφήν των δηλούντων. Η δήλωσις αύτη επιδίδεται υπό των συμβαλλομένων εις διπλούν. Β' Περιεχόμενον Συμβολαίου: 1.Ωσαύτως, δι' εκάστην εξ επαχθούς αιτίας μεταβίβασιν των ονομαστικών μετοχών των εις την παρ. 1 του άρθρ. 13 του ως άνω νόμου εμπιπτουσών εταιριών, συντάσσεται συμβολαιογραφικόν έγγραφον μεταβιβάσεως, το οποίον, πέραν των άλλων, περιλαμβάνει και τα ακόλουθα στοιχεία :α)Το ονοματεπώνυμον, το επάγγελμα και την διεύθυνσιν των συμβαλλομένων, β)την επωνυμίαν της εταιρείας της οποίας αι μετοχαί μεταβιβάζονται, ως και την έδραν αυτής, γ)την σειράν και τον αύξοντα αριθμόν των μετοχών, δ)τον αριθμόν των μεταβιβαζομένων μετοχών και την ονομαστικήν αξίαν αυτών, ε)την αιτίαν μεταβιβάσεως και την τιμήν πωλήσεως, ς)τον αριθμόν των  προσηρτημένων μερισματοαποδείξεων, ζ)το ονοματεπώνυμον, το επάγγελμα και την διεύθυνσιν του πληρεξουσίου, εάν η μεταβίβασις ενεργείται υπό τρίτου, η)τον αριθμόν και την ημερομηνίαν του αποδεικτικού εισπράξεως, το καταβληθέν ποσόν του φόρου και το ονοματεπώνυμον του επιμελητού εισπράξεως. 2.Οι συμβολαιογράφοι υποχρεούνται να αποστέλλουν, το πρώτον πενθήμερον εκάστου μηνός, επί αποδείξει αντίγραφα των συμβολαιογραφικών εγγράφων μεταβιβάσεως μετοχών ανωνύμων κτηματικών εταιρειών, τα οποία συνέταξαν κατά τον προηγούμενον μήνα:α)εις την ανώνυμον εταιρείαν της οποίας μετοχαί μετεβιβάσθησαν, προς καταχώρησιν εις τα βιβλία μετόχων, και β)εις τον Οικον. ΄Εφορον εις τον οποίον υπεβλήθη η σχετική δήλωσις, όστις ακολούθως αποστέλει σχετικό δελτίο πληροφοριών εις τον αρμόδιον Οικον. ΄Εφορον διά την φορολογίαν εισοδήματος του αγοραστού. Γ' Διαδικασία καταβολής και αποδόσεως του  φόρου: 1.Ο οφειλόμενος φόρος βάσει δηλώσεως καταβάλλεται οίκοθεν υπό του βαρυνομένου πωλητού, δια τριπλοτύπου εκδιδομένου υπό του αρμοδίου κατά περίπτωσιν Δημοσίου Ταμείου. Επί τούτοις ενεργείται σχετική πράξις επί του σώματος της δηλώσεως περιέχουσα τον αριθμόν τριπλοτύπου, το ποσόν του κυρίου και προσθέτου φόρου, την ημερομηνίαν και την υπογραφήν του ενεργήσαντος την είσπραξιν υπαλλήλου. 2.Αρμόδια Ταμεία δια την βεβαίωσιν του εσόδου εκ της μεταβιβάσεως των ονομαστικών μετοχών ανωνύμων κτηματικών εταιρειών είναι τα αντίστοιχα τοιαύτα προς τας αρμοδίας Οικον. Εφορίας, εις ας υπεβλήθη η δήλωσις. Ο εισπραττόμενος φόρος θα βεβαιούται κατά τα ισχύοντα επί εισπράξεως δημοσίων εσόδων και θα φέρεται ως έσοδον του κρατικού προϋπολογισμού υπό Κωδ. αριθμόν 1317. Για την ονομαστικοποίηση μετοχών ανωνύμων εταιριών βλ. και άρθρ.24 Νόμ.2214/9-11 Μαΐου 1994 (ΦΕΚ Α΄75), ανωτ.σελ.30,311, άρθρο ένατο Νόμ.2275/29-29 Δεκ.1994 (ΦΕΚ Α΄238), ανωτ.σελ.30,314 και άρθρ.15 Νόμ.2328/3-5 Αυγ.1995 (ΦΕΚ Α΄159), ανωτ.σελ.30,315. (Αντί για τη σελ. 58,021(α) Σελ. 58,021(β) Τεύχος 1411 Σελ. 89 Μετατροπή μετοχών σε ονομαστικές 12.Α.δ.15 